Bauhaus

Coñécese como **Bauhaus** () á **Staatliches Bauhaus** (literalmente, *casa estatal de construción*), unha escola de arte e arquitectura de vangarda que funcionou entre 1919 e 1933 na Alemaña. A Bauhaus foi unha das maiores e máis orixinais expresións do que se chama Modernismo na arquitectura moderna, sendo unha das primeiras escolas de deseño do mundo.

## Historia 
miniatura|esquerda|Sede da Bauhaus en Dessau, Alemaña. O edificio proxectouno Walter Gropius, director da escola
miniatura|esquerda|Museo-arquivo da Bauhaus en Berlín, cidade sede da súa última etapa en Europa
A escola foi fundada por Walter Gropius en Weimar no 1919, a partir da reunión da **Escola do Gran-Duque para Artes Plásticas** coa Kunstg. A maior parte dos traballos feitos polos alumnos nas aulas-oficina vendeuse durante a segunda guerra mundial. A intención primaria era facer da Bauhaus unha escola combinada de arquitectura, artesanado, e unha academia de artes, e iso acabou sendo a base de moitos conflitos internos e externos que alí pasaron.

Gropius presentiu que comezaba un novo período da historia co fin da primeira guerra mundial e decidiu que a partir de aí deberíase criar un novo estilo arquitectónico que reflectise esa nova época. No seu estilo, tanto na arquitectura canto na criación de bens de consumo, primaba a funcionalidade, custo reducido e orientación á produción en masa. Por esas razóns Gropius quería unir novamente os campos da arte e artesanado, criando produtos altamente funcionais e con atributos artísticos. El foi o director da escola de 1919 a 1928, sucedido por Hannes Meyer e Ludwig Mies van der Rohe.

A Bauhaus fora grandemente subsidiada pola República de Weimar. Despois dunha mudanza nos cadros do goberno, en 1925 a escola mudouse para Dessau, lugar onde foi criada a Universidade Bauhaus. Unha nova mudanza ocorre en 1932, para Berlín.

En 1933 a Bauhaus é pechada por orde do goberno nazi. Os nazis opuxéranse á Bauhaus durante a década de 1920, ben como a calquera outro grupo que tivese unha orientación política de esquerda. A escola foi considerada unha fronte comunista, especialmente porque moitos artistas rusos traballaban ou estudaban alí. Escritores nazis como Wilhelm Frick e Alfred Rosenberg clamaban que a escola era "anti-Xermánica," e desaprobaban o seu estilo moderno. Con todo, a Bauhaus tivo un impacto fundamental no desenvolvemento das artes e da arquitectura do occidente europeo, e tamén dos Estados Unidos de América nas décadas seguintes - a onde se encamiñaron moitos artistas exiliados polo réxime nazi.

O principal campo de estudos da Bauhaus era a arquitectura (como fica implícito ata polo seu nome), e procurou estabelecer planos para a construción de casas populares baratas por parte da República de Weimar. Mais tamén había espazo para outras expresións artísticas: a escola publicaba unha revista chamada *Bauhaus* e unha serie de libros chamados *Bauhausbücher*. O director de publicacións e deseño era Herbert Bayer.

Un dos obxectivos principais da Bauhaus era unir artes, artesanado e tecnoloxía. Dábaselle valor á máquina, e salientábase a produción industrial e o deseño de produtos. 'O ''Vorkurs'* - literalmente *curso preparatorio* era un curso ministrado nos moldes do que é o moderno curso de *Deseño Básico*, fundamental en escolas de arquitectura de todo o mundo. Non se ensinaba nada de historia na Bauhaus porque se consideraba que todo debería ser criado por principios racionais no canto de ser criado por padróns herdados do pasado.

## Patrimonio da UNESCO 
**Bauhaus e os seus sitios en Weimar, Dessau e Bernau** é un Patrimonio da Humanidade en Alemaña, que comprende seis sitios separados que están asociados á escola da Bauhaus. Foi designado en 1996 con catro sitios iniciais, e en 2017 engadíronse outros dous.

## Algúns profesores da escola nas súas tres sedes 
* Anni Albers
* Josef Albers
* Marcel Breuer
* Naum Gabo
* Walter Gropius
* Johannes Itten
* Wassily Kandinsky
* El Lissitzky
* Paul Klee
* Hannes Meyer
* László Moholy-Nagy
* Oskar Schlemmer
* Joost Schmidt
* Gunta Stölzl
* Theo van Doesburg
* Ludwig Mies van der Rohe

## Notas 
## Véxase tamén 
### Bibliografía 
* ARGAN, Giulio Carlo; *Arte moderna*; Sao Paulo: Editora Compañía das Letras, 1992.
* BENEVOLO, Leonardo; *Historia da arquitectura moderna*; Sao Paulo: Editora Perspectiva.
* GROPIUS, Walter; *Bauhaus - novarquitectura*; Sao Paulo: Editora Perspectiva.
### Outros artigos 
*Arte contemporánea
*Arquitectura moderna
* Arte moderna
* *Art Nouveau*
* *Arts and Crafts*
* Bauhaus como Patrimonio da UNESCO
* Black Mountain College
* *Der Blaue Reiter* 
* *Die Brücke* 
* De Stijl 
* Escola de Ulm

* Laboratorio de formas
* Modernismo
* New Bauhaus
* *Op art''  
* Racionalismo arquitectónico
* Realismo socialista 
* Vangarda
* Verbovka
* Wchutemas

### Ligazóns externas 
* Arquivo Bauhaus en Berlín
* fundación bauhaus dessau